Newsgroup: italia.trieste.discussioni
Titolo: poesie di Giotti

Qualcuno sa indicarmi dove si puň trovare a TS qualche edizione delle poesie
di Giotti (alias Schoenbeck) ?
In caso negativo, chi per caso ne fosse  invece in possesso, sarebbe cosě
gentile da postarmene almeno una ?
Grazie e saluti.
Garum.

gentile da postarmene almeno una ?
Ecco
fatto...
I veci che 'speta la morte
--------------------------
I veci che 'speta la morte.
I la 'speta sentai su le porte
de le cesete
svode d'i paesi;
davanti, sui mureti,
co' fra i labri la pipa.
E par
ch'i vardi el fumo,
par ch'i fissi el ziel bianco inuvolado
col sol che
va e che vien,
ch'i vardi in giro le campagne e, soto,
i copi e le
stradete del paese.
Le pipe se ghe studa;
ma lori istesso i le tien
'vanti in boca.
Pipe,
che le xe squasi de butarle via,
meze rote,
brusade,
che le ciama altre nove:
ma za
le bastarà.
Se senti el fabro
del paese bàter,
in ostaria ch'i ciacola,
un contadin che zapa là vizin,
e el rugna
e el se canta qualcossa fra de sé
ch'el sa lu' solo;
e po'
ogni tanto un sparo,
in quel bianchiz smorto de tuto,
un tiro solo,
forte.
I veci che 'speta la morte.
I la 'speta sentai ne la
corte,
de fora de le case, in strada,
sentai su 'na carena bassa,
co' le
man sui zenoci.
I fioi ghe zoga 'torno.
I zoga coi careti,
i zoga
còrerse drio,
i ziga, i urla
che no' i ghe ne pol più;
e quei più pici i
ghe vien fina 'dosso,
tra le gambe;
i li sburta,
i ghe sburta la sèdia,
i ghe porta la tera e i sassi
fin sui zenoci e su le man.
Passa la gente,
passa i cari de corsa con un strèpito,
pieni, stivai de òmini e de muli
che torna de lavor:
e tra de lori ghe xe un per de fie
mate bacanone,
che in mezo a quei scassoni
le ridi e ridi;
e le ga el rosso del tramonto
in fronte.
I veci che 'speta la morte.
I la 'speta a marina sui
muci
tondi de corde;
ne le ombre d'i casoti,
cuciai par tera,
in tre,
in quatro insieme.
Ma ziti.
I se regala qualche cica
vanzada d'i zigàri
de la festa,
o ciolta su, pian pian, par tera,
con un dolor de schena:
i
se regala un fulminante
dovù zercar tre ore,
con quele man che trema,
pai scarselini del gilè.
A qualchedun ghe vigniria, sì,
de parlar qualche
volta;
ma quel che ghe vien su,
che lu' el volarla dir,
lo sa anca
l'altro,
lo sa anca scaltro e scaltro.
Nel porto, in fodno, xe 'na
confusion,
un sussuro lontan,
forte che se lo senti istesso.
I vaporeti
parti
e riva drïo man.
I ciapa el largo, i va via pieni neri;
i riva
driti, i se gira, i se 'costa,
i sbarca in tera
muci de gente
che se
disperdi subito.
Resta solo el careto de paranze,
un per de muli
che i
se remena tuto el dopopranzo
là 'torno,
e el scricolar sul sol del ponte.
I veci che 'speta la morte.
I la 'speta sentai su le porte
dei
boteghini scuri in zitavècia;
nei pìcoli cafè, sentai de fora,
co'
davanti do soldi
de àqua col mistrà;
e i legi el fòglio le ore co' le
ore.
In strada,
ch'el sol la tàia in due,
ghe xe un va e vien continuo,
un mòverse, nel sol ne l'ombra,
de musi, de colori.
I legi el fòglio :
ma tute robe xe
che ghe interessa poco;
ma come mi i lo legi,
quando che
'speto su 'na cantonata
la mia putela,
che tiro fora el fòglio
par far
qualcossa,
ma che lèger, credo de lèger,
ma go el pensier invezi a tuto
altro;
e un caminar, 'na vose,
che me par de sintir,
me fermo e 'scolto.
Pusherpa
--------------------------------
Inviato via 
http://usenet.iol.it
 


* Grazie per la cortese e sollecita risposta.
Saluti.
Garum.